钦定古今图书集成/明伦汇编/官常典/第474卷 > 长孙陈
## 钦定古今图书集成/明伦汇编/官常典/第474卷 > 长孙陈

按《魏书长孙肥传》：“肥子陈，世祖时为羽林郎，征和龙。
贼自西门出，将犯外围，陈击退之，追斩至长城下。以
功赐爵五等男。又从征凉州，为都将领入官。迁殿中
给事中，进爵为子。迁驾部尚书，复出为北镇都将。陈
性宽厚，好学爱士，所历辄为人追思之。高宗即位，进
爵吴郡公，加安东将军。兴光二年，卒。赠散骑常侍，吴”
郡王，谥曰恭，陪葬金陵。